PLANUL NAȚIONAL DE REDRESARE ȘI REZILIENȚĂ

**COMPONENTA C5 – VALUL RENOVĂRII**

**AXA 1 - SCHEMA DE GRANTURI PENTRU EFICIENȚĂ ENERGETICĂ ȘI REZILIENȚĂ ÎN CLĂDIRI REZIDENȚIALE MULTIFAMILIALE**

**OPERAȚIUNEA A.1: RENOVAREA INTEGRATĂ (CONSOLIDARE SEISMICĂ ȘI RENOVARE ENERGETICĂ MODERATĂ) A CLĂDIRILOR REZIDENȚIALE MULTIFAMILIALE**

**APELUL DE PROIECTE**

**PNRR/2022/C5/1/A.1.1/1**

Prin intermediul componentei C5 - Valul Renovării se va urmări îmbunătățirea fondului construit printr-o abordare integrată a eficienței energetice, a consolidării seismice, a reducerii riscului la incendiu și a tranziției către clădiri verzi și inteligente, conferind respectul cuvenit pentru estetică și calitatea arhitecturală a acestuia, dezvoltarea unor mecanisme adecvate de monitorizare a performanțelor fondului construit și asigurarea capacității tehnice pentru implementarea investițiilor.

În cadrul Investiției 1. Instituirea unui fond pentru Valul renovării care să finanțeze lucrări de creștere a eficienței energetice a fondului construit existent, Axa 1 - Schema de granturi pentru eficiență energetică și reziliență în clădiri rezidențiale multifamiliale: renovarea moderată sau aprofundată/ renovare integrată a clădirilor rezidențiale multifamiliale se va finanța renovarea energetică a cel puțin 4,3 milioane m² de clădiri rezidențiale multifamiliale, prin următoarele tipuri de proiecte: proiecte integrate (consolidare seismică și eficiență energetică) și proiecte de renovare energetică.

Schema de finanțare va asigura faptul că cel puțin 90% din alocarea totală pentru Axa 1 va fi utilizată pentru lucrări de creștere a eficienței energetice și nu mai mult de 10% din alocare va fi utilizată pentru consolidarea seismică și alte lucrări complementare (cum ar fi protecția împotriva incendiilor, accesibilitatea etc.). Întreaga schemă va asigura faptul că toate contractele îndeplinesc cerința relevantă de eficiență energetică privind o reducere minimă a consumului de energie cu cel puțin 50% în comparație cu consumul anual de energie pentru încălzire dinainte de renovare pentru fiecare clădire (cu excepția clădirilor cu statut de bun cultural), lucru care va trebui să asigure o reducere a consumului de energie primară de cel puțin 30% (renovare moderată) și de cel puțin 60% (renovare aprofundată) în comparație cu situația anterioară renovării și va respecta Comunicarea Comisiei - Orientări tehnice privind aplicarea principiului de „a nu aduce prejudicii semnificative” în temeiul Regulamentului privind Mecanismul de redresare și *reziliență (2021/C58/01)[[1]](#footnote-1).*

Alocările financiare **din PNRR** (140.000.000 Euro), pentru renovarea integrată a clădirilor rezidențiale multifamiliale au fost făcute în conformitate cu valorile stabilite în cadrul Componentei 5 – Valul Renovării, și anume: lucrări de consolidare seismică în valoare de 100.000.000 Euro, însoțite de lucrări de renovarea energetică moderată în valoare de 40.000.000 Euro.

**Alocările financiare provenite din PNRR au fost suplimentate** în conformitate cu prevederile art. 24 alin (1) din ﻿ ORDONANŢĂ DE URGENŢĂ nr. 124 din 13 decembrie 2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă, până la o valoare de **130.000.000 Euro** pentru lucrările de consolidare seismică a clădirilor rezidențiale multifamiliale, **și 52.000.000 Euro** pentru lucările de renovare energetică moderată a clădirilor rezidențiale multifamiliale.

Suma de 9.100.000 Euro, reprezentând 5% din valoarea cumulată PNRR+suplimentare (182.000.000 Euro) a fost realocată pentru finanțarea schemelor de ajutor de stat și scheme de minimis.

**Alocarea financiară pentru lucrările de intervenții integrate:**

|  |  |  |  |  |  |
| --- | --- | --- | --- | --- | --- |
| Tipuri de lucrări | *Valoare eligibilă PNRR (euro)* | *Valoare suplimentară cf. OUG 124/2021\* (euro)* | *Valoare cumulată PNRR+sume OUG 124/2021* | *Alocare scheme ajutor de stat (5% din col. 3)* | *Valoare totală eligibilă (euro)* |
| 0 | *1* | *2* | *3*  *( 1+2 )* | *4* | *5*  *( 3-4)* |
| Lucrări de consolidare seismică | 100.000.000 | 30.000.000 | 130.000.000 | 6.500.000 | 123.500.000 |
| Lucrări de renovare energetică moderată | 40.000.000 | 12.000.000 | 52.000.000 | 2.600.000 | 49.400.000 |
| **TOTAL** | **140.000.000** | **42.000.000** | **182.000.000** | **9.100.000** | **172.900.000** |

**\*** *Valoarea suplimentară este alocată conform art. 24 alin (1) din ORDONANŢĂ DE URGENŢĂ nr. 124 din 13 decembrie 2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă*

\*\* *Valoarea totală eligibilă, alocată pentru fiecare județ și subdiviziuni administrativ-teritoriale a rezultat din valoarea obținută prin cumularea valorii PNRR cu valoarea suplimentară acordată în baza prevederilor din OUG nr. 124/2021,* ***din care 5% au fost realocate pentru finanțarea schemelor de ajutor de stat și scheme de minimis, în cuantum de 9.100.000 Euro****.*

**După prima rundă, dacă suma aferentă finanțării ajutorului de stat nu este utilizată integral, diferența rămasă va fi pusă la dispoziția solicitanților în cadrul celei de-a doua runde.**

**Lucrările realizate în cadrul acestui apel vor cuprinde, pentru fiecare componentă din cadrul proiectului, atât intervenții care vizează consolidarea seismică, precum și intervenții care conduc la o renovare energetică moderată.**

1. <https://eur-lex.europa.eu/legal-content/RO/TXT/PDF/?uri=CELEX:52021XC0218(01)&from=EN> [↑](#footnote-ref-1)